የአብመድ የሥራ ኃላፊዎች በባሕር ዳር ስለኮሮናቫይረስ ወረርሽኝ ግንዛቤ እየፈጠሩ ነው፡፡
ባሕር ዳር፡ ሰኔ 04/2012 ዓ.ም (አብመድ) የአማራ ብዙኃን መገናኛ ድርጅት (አብመድ) የተለያዩ ሚዲየሞች ዋና አዘጋጆች በባሕር ዳር ከተማ አስተዳደር የተለያዩ አካባቢዎች በተሽከርካሪ በተገጠመ የድምጽ ማጉያ የግንዛቤ ፈጠራ እየሠሩ ነው፡፡አብመድ በኅብረተሰቡ ዘንድ የሚስተዋለው የኮሮናቫይረስ ወረርሽኝን የተመለከተውን ቸልተኝነት እንዲቀረፍ በሚዲየሞቹ ከሚያስተላፋቸው ዘገባዎች በተጨማሪ በአካል በዋና ዋና መንገዶች ቅስቀሳዎችን ከትናንት ጀምሮ እያካሄደ ነው፡፡ ትናንት የድርጅቱ ሥራ አስኪያጆች በባሕር ዳር ቅስቀሳ ሲያደርጉ መዋላቸው የሚታወስ ነው፤ በቀጣይም በቅርንጫፍ ጣቢያዎች ኃላፊዎች እና በዜና አንባቢዎች በተለያዩ ከተሞች የግንዛቤ ፈጠራው የሚቀጥል ነው፡፡ዘጋቢ፡- ኪሩቤል ተሾመ